Lokalhistorie (tidligere Norsk lokalhistorisk institutt)

Lokalhistorie (tidligere Norsk lokalhistorisk institutt (NLI)I er en del av Nasjonalbiblioteket, og administrativt en seksjon i Nasjonalbibliotekets Avdeling for fag og forskning. Opprinnelig var NLI et institutt opprettet i 1955, og fra 1978 et statlig institutt under Kulturdepartementet. Det ble innlemmet i Nasjonalbiblioteket 1. januar 2017.

Seksjonen arbeider for å fremme det lokal- og regionalhistoriske feltet. Instituttet gir råd og veiledning til forfattere av og oppdragsgivere for lokalhistorisk litteratur. Sammen med Landslaget for lokalhistorie utgav NLI tidsskriftet Lokalhistorisk magasin. NLI har også gitt ut en rekke bøker innen lokalhistoriske temaer og kildeskrifter og arrangerer kurs og seminarer.

Professor Andreas Holmsen var i perioden 1955–1973 styremedlem og i enkelte perioder styreformann i Norsk lokalhistorisk institutt.

Lokalhistoriewiki
NLI drifter en lokalhistorisk wiki, Lokalhistoriewiki.no, hvor man kan skrive og lese om lokalhistorisk stoff som det ikke er naturlig å ha i en generell base som Wikipedia.

Referanser

Eksterne lenker

 Lokalhistorisk wiki

Kategori:Tidligere norske statlige myndigheter
Kategori:Lokalhistorie
Kategori:Etableringer i 1955
Kategori:Opphør i 2016